पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश में आज बुधवार से 18 साल से लेकर 44 साल की आयु वर्ग के नागरिकों के लिए कोरोना की वैक्सीन लगना शुरू हो गई है। भोपाल, इंदौर समेत कई जगह बड़ी तादाद में युवा पहुंच रहे हैं। प्रत्येक जिले में एक-एक सेंटर पर ही वैक्सीनेशन हो रहा है।
5 मई से लेकर 15 मई तक टीकाकरण होगा। इस संबंध में राष्ट्रीय स्वास्थ्य मिशन मध्य प्रदेश ने स्पष्ट गाइडलाइन और निर्देश जारी कर दिए हैं। इसके साथ ही अब मध्यप्रदेश में कोविड-19 टीकाकरण अभियान के तहत सभी सरकारी संस्थाओं में सिर्फ 4 दिन ही टीकाकरण किया जाएगा। यह सत्र सोमवार, बुधवार, गुरुवार और शनिवार को ही किए जाएंगे। नियमित टीकाकरण सत्र मंगलवार एवं शुक्रवार को केवल शासकीय मेडिकल कॉलेज एवं जिला चिकित्सालय में ही आयोजित होंगे।
18+ के लिए दिशा निर्देश
वाट्सऐप से जान सकेंगे नजदीकी वैक्सीनेशन सेंटर:वाट्सऐप नंबर-9013151515 पर HI लिखते ही मिलेगी जानकारी; पिन कोड से पता लगेगा अपने पास का टीकाकरण केंद्र, सरकार ने दी सुविधा
रविवार को नहीं होगा टीकाकरण
मध्यप्रदेश में अब कोविड-19 टीकाकरण अभियान के तहत सभी सरकारी संस्थाओं में सिर्फ 4 दिन ही टीकाकरण किया जाएगा। सोमवार, बुधवार, गुरुवार और शनिवार को ही टीके लगाएं जाएंगे। नियमित टीकाकरण मंगलवार एवं शुक्रवार को कोविड-19 टीकाकरण सत्र केवल शासकीय मेडिकल कॉलेज एवं जिला चिकित्सालय में ही आयोजित होंगे।
रविवार एवं शासकीय अवकाश में टीकाकरण के सत्र आयोजित नहीं किए जाए। शासकीय संस्थाओं में मंगलवार एवं शुक्रवार के दिन रोस्टर के अनुसार नियमित टीकाकरण सत्र आयोजित किए जाएं। इस संबंध में राष्ट्रीय स्वास्थ्य मिशन मध्य प्रदेश के संचालक डॉ संतोष शुक्ला ने मंगलवार देर शाम आदेश जारी कर दिए। इसके साथ ही उन्होंने लिखा है कि टीकाकरण सत्र आयोजन करने के लिए सभी दिनों को स्पष्ट कर दिया गया है। इसी के अनुसार टीकाकरण सत्र आयोजित किए जाने चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn